Un franco, 14 pesetas

Un franco, 14 pesetas é unha coprodución galega dirixida e protagonizada por Carlos Iglesias Serrano estreada o 5 de maio de 2006. A actriz galega Isabel Blanco é unha das súas protagonistas.

Ten a súa continuación e segunda parte en 2 francos, 40 pesetas, estreada o 28 de marzo de 2014.

 Sinopse 
España 1960. Dous amigos, Martín (Carlos Iglesias Serrano) e Marcos (Javier Gutiérrez), deciden marchar a Suíza en busca de traballo. Deixan ás súas familias en España e emprenden unha viaxe cara a unha nova vida na Europa do progreso e as liberdades. Alí descubrirán unha mentalidade moi diferente, á que deberán adaptarse traballando como mecánicos nunha fábrica e vivindo nunha pequena vila industrial. Coa chegada de Pilar (Nieve de Medina), a muller de Martín, co seu fillo Pablo, e de Mª Carmen, a noiva de Marcos, termínaselles a vida de homes solteiros que levaban nun país con tanta liberdade. O traballo segue sendo o día a día de Martín e Pilar, mentres o pequeno Pablo comeza a ir ao colexio e a integrarse. Coa morte do pai de Martín, chegan á conclusión de que o que foran a buscar xa o conseguiron e é hora de regresar. Para a súa sorpresa, será máis difícil a volta que a ida.

 Equipo artístico 
 Carlos Iglesias Serrano como Martín
 Javier Gutiérrez como Marcos
 Nieve de Medina como Pilar
 Isabel Blanco como Hanna
 Iván Martín como Pablito
 Tim Frederic Quast como Pablo
 Eloísa Vargas como Luisa
 Aldo Sebastianelli como Tonino
 Ángela del Salto como Mari Carmen
 Fely Manzano como Amalia
 Iñaki Guevara	como Alberto
 Isabelle Stoffel como Erika
 Raúl Pazos como Lorenzo
 Miguel de Lira como Gallego
 Carmen Rossi	como Paz

 Equipo técnico 
 Director: Carlos Iglesias Serrano
 Produtores executivos: Susana Maceiras, Mario Pedraza
 Produtores: José Manuel Lorenzo, Eduardo Campoy, Susana Maceiras
 Asistente de dirección: Paco Periñan, Óscar Pedraza
 Director de fotografía: Tote Trenas
 Montaxe: Luisma del Valle
 Música: Mario de Benito
 Vestiario: José María De Cossío, Puy Uche
 Maquillaxe: Óscar Aramburu, Sara Márquez

 Premios 
 Festival de Cine Español de Málaga, Sección Oficial 2006: Premio Mellor Fotografía, Premio do Público, Premio Alma - Mellor Guionista Novel. 
 Primavera Cinematográfica de Lorca, Sección Oficial de Novos Realizadores: Premio ao Mellor Guión, Premio do Xurado Popular. 
 Festival de Cine Opera Prima Ciudad de Tudela, Sección Oficial: Premio Ciudad de Tudela á mellor película. 
 Premio valores humanos Jose Couso-Julio Parrado na XI semana del cine y de la Imagen de Fuentes de Ebro (2006). 
 Seleccionada en: Lorcano, Tarazona, Montréal, Donostia, Carabanchel, Copenhague, Tolosa, Pamplona, Hamburgo, Madridimagen, Valladolid, International Latino Film Festival San Francisco Bay Area. 
 Premio á mellor longametraxe nos Premios Mestre Mateo 06 (entregados en maio de 2007). 
 Premios Mestre Mateo a Jesús Alonso como mellor director de produción; Sara Márquez e Óscar Aramburu]] como mellor maquillaxe e peiteado; Carlos Iglesias Serrano como autor do mellor guión; Isabel Blanco como mellor actriz protagonista.

 Véxase tamén 
 Ligazóns externas 
 Web oficial da película
 Datos do filme en FilmAffinity 

Categoría:Filmes de 2006
Categoría:Filmes en lingua castelá
Categoría:Filmes de Galicia
Categoría:Premio Mestre Mateo ó mellor filme
Categoría:Filmes de 2006 con versión en galego